Муйжниекс, Валдис Карлович
Му́йжниекс Ва́лдис Ка́рлович  (; 1935 22 февраль, Рига, Латви — 2013 29 ноябрь) — советийн баскетболхо. Левзина тӀелета турслочун позицехь. Кхаа седан орденан кавалер. ССРС Спортан хьакъ долу говзанча (1959).

Кхузза Европин чемпион (1957, 1959, 1961), Олимпийн ловзарийн (1956, 1960, 1964) кхузза детин совгӀатхо, кхузза баьккхина Европин чемпионийн кад (1958, 1958/59, 1959/60).

Биографи 
1951 - 1953 шерашкахь левзира ригин «Динамохь», цигахь цуьнан хьехархо вара 1939 шеран Европин вице-чемпион Силарайс Юрис.

1954 шарахь хилира ригин СКАн ловзархо. СКА йукъахь хилира кхузза ССРС чемпион (1955, 1957, 1958), шозза йехира детин (1962, 1964) а, борзанана (1961, 1966) мидалш. Карьера чекхйаьккхира 1969 шарахь ВЭФ клубехь.

Кхузза баьккхира Европин чемпионийн кад: 1958 шеран хьалхарчу къовсамехь шолгӀачу финалан матчехь кхоьссира 17 очко, ригахойн уггаре жамӀе ловзархо хилира, 1958/59 шеран къовсамехь 7 очко кхоьссира шолгӀачу финалан матчехь, 1959/60 шеран къовсамехь 7 очко кхоьссира шолгӀачу финалан матчехь.

1970 шарахь чекхйаьккхина Латвин пачхьалкхан П. Стучкин цӀарах университетан юридически факультет.

1969—1976 — Латышийн ССР Спорткомитетан декъан хьаькам.
1976—1988 — БК АСК (Рига) менеджер.

2006 шарахь «Спорт-Экспресс» газетан российн баскетболан бӀешо кхачаран лерина хеттаран жамӀашца, 10-гӀа меттиг йаьккхира уггаре дика тӀелета турслойн испискехь .

=== Гулйина командехь ===
1956 - 1964 шерашкахь — ССРС гулйина командин ловзархо.

Дакъа лаьцна кхаа Европин чемпионатехь, кхаи турнирехь Советийн Союзан гулйина командо толам баьккхира. 1957 шеран Европин чемпионатехь хӀора матчехь кхуссура йуккъера барам 6,3 очко ловзарехь, 1959 шеран Европин чемпионатехь — 7,8 очко ловзарехь, 1961 шеран Европин чемпионатехь — 5,9 очко ловзарехь. ССРС гулйина командица кхузза йаьхна Олимпиадийн детин мидалш: 1956 шеран ловзаршкахь матчехь йуккъера барам 2,5 очко кхуссура, 1960 шеран ловзаршкахь — 7,8 очко ловзарехь, ткъа 1964 шеран ловзаршкахь — 2,5 очко ловзарехь. 1959 шеран дуьненан чемпионатан декъахо.

Кхин а левзира Латышийн ССР гулйина командехь, цунна йукъахь левзира 103 матчехь. 1956 шеран ССРС къаьмнийн Спартакиадин толамхо.

1959 шарахь йелира ССРС спортан хьакъ долу говзанчин цӀе.

Доьзал 
Йиша Муйжниеце-Брис Анете а, ваша Муйжниекс Карлис а — иштта баскетболхой хилла.

Билгалдахарш

Хьажоргаш 
 Valdis Muiznieks — Olympic medals and stats
 

ССРС баскетболхой
Баскетболех ловзаран ССРС гулйина командин ловзархой
1956 шеран аьхкенан Олимпийн ловзарийн детин совгӀатхой
Баскетболхой 1956 шеран аьхкенан Олимпийн ловзаршкахь
1960 шеран аьхкенан Олимпийн ловзарийн детин совгӀатхой
Баскетболхой 1960 шеран аьхкенан Олимпийн ловзаршкахь
1964 шеран аьхкенан Олимпийн ловзарийн детин совгӀатхой
Баскетболхой 1964 шеран аьхкенан Олимпийн ловзаршкахь
Баскетболан Европин чемпионаш
Баскетболех ловзаран ССРС чемпионаш
БК АСК Рига ловзархой
БК ВЭФ ловзархой
ССРС къаьмнийн Спартакиадин чемпионаш
Латвин университетан арахецархой